**ITS-družboslovni KRITERIJ OCENJEVANJA**

Dijaki imajo v ITS skupini skupaj 105 ur. ITS je strukturiran drugače od ostalih predmetov, zato ima tudi specifičen način ocenjevanja. V družboslovnem ITS bodo dijaki pridobili tri ocene. Raziskovalno vprašanje: *Kako lahko povečamo turistično ponudbo kraja?*

1. **Prva ocena** je samostojen izdelek, ki ga bodo dijaki oddali do 15. 1. 2019. Izdelki dijakov bodo različni, vsak dijak bo dobil oceno z obrazložitvijo. Osnovni kriteriji za izdelek:

• VSEBINA izdelka (vsebinska ustreznost, izbor ključnih besed, uporaba literature in drugih virov),

• IZGLED izdelka (pisna in slikovna/likovna učinkovitost, uporaba kart, mobilnih aplikacij, računalniških programov oblikovanja, nazornost, prepričljivost ter uporabnost, inovativnost),

* NAMEN izdelka ( določena ciljna publika, izdelana možnost diseminacija izdelka, povezanost z raziskovalnim vprašanjem)

odlično (5)

Dijak učinkovito in natančno izbere podatke. Vsebina je primerna, slikovni material je izviren in ustreza vsebini, fotografije je posnel dijak, tekst je jedrnat, povezan z vsebino izdelka. Tekst dijak sam oblikuje, na osnovi virov in literature. Izdelek je izdelan estetsko, je opazen, poučen, uporaben. Izdelek je inovativen na področju iskanja novega turističnega potenciala Idrije. Vsebuje navedbo avtorja ter virov in literature. Izdelek je izdelan na visoki ravni zahtevnosti in združuje zelo različna znanja, različne spretnosti in različne idejne rešitve…Izkorišča možnosti risanja zemljevidov, uporabo aplikacij, oblikovanje izdelka, promocijo izdelka. V izdelku se izraža samoiniciativnost dijaka. Izdelek izraža, da je dijak sodeloval z organizacijami v lokalnem okolju.

prav dobro (4)

Dijak učinkovito in natančno izbere podatke. Vsebina je primerna, slikovni material je izviren in ustreza vsebini, fotografije je posnel dijak, tekst je jedrnat, povezan z vsebino izdelka. Tekst dijak sam oblikuje, na osnovi virov in literature. Izdelek je izdelan estetsko, je opazen, poučen, uporaben. Izdelek je nekoliko manj inovativen na področju iskanja novega turističnega potenciala Idrije. Vsebuje navedbo avtorja ter virov in literature. Izdelek je izdelan na višji ravni zahtevnosti in združuje nekatera različna znanja, različne spretnosti in različne idejne rešitve…Izkorišča možnosti risanja zemljevidov, uporabo aplikacij, oblikovanje izdelka, promocijo izdelka. V izdelku se izraža samoiniciativnost dijaka. Pri izdelavi izdelka je bila večja pomoč učitelja.

dobro (3)

Dijak učinkovito in natančno izbere podatke. Vsebina je primerna, slikovni material je uporabljen in ustreza vsebini, fotografije je dijak kopiral iz spleta tekst je jedrnat, povezan z vsebino izdelka. Tekst dijak sam oblikuje, na osnovi virov in literature. Izdelek je izdelan estetsko, je opazen, a manj poučen, uporaben. Izdelek ni inovativen na področju iskanja novega turističnega potenciala Idrije. Vsebuje navedbo avtorja ter virov in literature. Izdelek je izdelan na srednji ravni zahtevnosti in združuje nekatera različna znanja, različne spretnosti in različne idejne rešitve…Izkorišča le malo možnosti, ki jih danes ponuja IKT. V izdelku se ne izraža samoiniciativnost dijaka, izdelek je klasičen, neizviren.. Pri izdelavi izdelka je bila večja pomoč učitelja.

zadostno (2)

Dijak zbere podatke le iz spleta. Vsebina je skromna, slikovni material je uporabljen in ustreza vsebini, fotografije je dijak kopiral iz spleta, teksta je malo-le posamezni stavki, kopirani iz spleta. Izdelek je neopazen, klasičen, s šibkim oblikovanjem, ni uporaben za promocijo Idrije. Izdelek ni inovativen na področju iskanja novega turističnega potenciala Idrije. Ne vsebuje navedbo avtorja ter virov in literature. Izdelek je izdelan na nizki ravni zahtevnosti . Nima nobene idejne rešitve…Izkorišča le malo možnosti, ki jih danes ponuja IKT. V izdelku se ne izraža samoiniciativnost dijaka. Pri izdelavi izdelka je očitna majhna poraba časa in energije za izdelavo.

nezadostno (1)

Dijak ne izdela izdelka oz. le-ta ne ustreza zgoraj omenjenim zahtevam in je brez prave vsebine, oblikovanja in jasne ideje, kaj naj bi predstavljal. Izdelek je plagiat.

1. **Druga ocena je izdelek**, ki ga izdela celotna skupina. Nova turistična pot –*Po Rapalski meji.* Rok za oddajo končnega izdelka je 20. 5. 2019. Izdelke je skupen, vendar ima vsak dijak določeno nalogo pri izdelavi. Vsak dijak dobi oceno glede na spodnji kriterij. Naloge dijakov bodo različne, zato kriterij povzema le nekatere, skupine, veščine.

Kriterij se, deloma, pokriva tudi s kriterijem prve točke!

1. Usposobljenost za delo

Samostojnost, dijakovo predznanje o Rapalski meji in zgodovinskem ozadju, iskanje rešitev, pravilna izbira postopkov za izdelavo svojega dela naloge, inovativnost, veliko zamisli in zmožnost kritičnega presojanja svojih zamisli.

1. Praktično delo pri izdelavi izdelka.

Uporaba IKT orodij, spretnost, agilnost, znati poiskati vire, poznati možnosti izdelave izdelka (papir, video…)

1. Odnos do dela

Motiviran pristop k delu, izražanje zanimanja za temo, red in samodisciplina pri delu, energičnost in zainteresiranost.

1. Sodelovanje

Odnos do sošolcev in do zunanjih partnerjev, sodelovanje z učiteljem, argumentiranje svojih ideje, poslušanje drugih.

1. Izdelek

Obseg in zahtevnost dijakove naloge, izdelano v roku, kakovost izdelka, uporabnost izdelka, inovativnost izdelka, izdelek je mogoče predstaviti širši javnosti.

1. **Portfolio** (kriterij izdelan s pomočjo spletne strani Europian portfolio certificate). Portfolio se oceni konec šol. leta, 15.6.2019.

|  |
| --- |
| Dokumentacija:Dijakova dokumentacija je pisana na papirju, vključuje elemente v elektronski obliki na CD-ju ali DVD-ju, video vsebine…, vključuje slike in/ali druge vizualne elemente, vključuje slike ročno izdelanih izdelkov, je v skladu z estetskimi kriteriji kvalitete, ki se nanašajo na vse portfolie.  Ocenjevanje in samoocenjevanje: dijak vključen tokom celotnega procesa.  Pregled: Kaj je bilo načrtovano, kaj je bilo dejansko izvedeno in pod kakšnimi okoliščinami? Kaj je bilo doseženo?  Premislek: Analiza načrta in izvedbe of iz različnih zornih kotov: Kaj sem naredil? Kako sem naredil? S kom? Zakaj? Kaj sem se naučil? Kako sem se naučil? Katere spretnosti se lahko še naučim ali izboljšam?  Vrednotenje: Poleg pregleda in premisleka mora dijak v svoj portfolio vključiti tudi analizo kakovosti zastavljenega in doseženega glede na vloženi trud, napredek in razporejanje s časom: Kakšna je vrednost rezultatov projekta? So bili moji cilji in metode realistično zastavljeni? Sem jih med projektom spreminjal? Kaj dokazujejo moji učni rezultati glede znanja, spretnosti, odnosa in kompetenc?  Ocena:Dijakovo delo se ocenjuje glede vsebine, kvalitete odgovorov in zapiskov v porftfolio, metode dela, rezultatov, ki jih ima, upošteva se roke oddaje, pregleda se, če je v portfolio celotna vsebina. . |